|  |  |
| --- | --- |
| εθνοσημο εγχρωμο μεγαλο  **Πρεσβεία της Ελλάδος**  **Γραφείο Οικονομικών και Εμπορικών Υποθέσεων**  **Τόκυο** | **ΑΔΙΑΒΑΘΜΗΤΟ - ΚΑΝΟΝΙΚΟ** 23 Ιανουαρίου 2018  Α.Π.Φ. 310/12 |

**Προς**: Επαγγελματικούς Συνδέσμους και Επιμελητήρια (μέσω ημών)

**Κοιν**.: ΥΠΕΞ (μέσω Κ/Τ)

- Δ.Γ. κ. ΑΝΥΠΕΞ

* Γραφείο κ. Γ.Γ. Δ.Ο.Σ. & Α.Σ.
* Γραφείο κ. Β’ Γενικού Διευθυντού
* Β4, Β8 Διευθύνσεις

**Ε.Δ.:** Υπ’ όψιν κ. Πρέσβεως (μέσω ημών)

**Θέμα: Πρόγραμμα “EU Green Gateway to Japan” για εταιρείες Ε.Ε.**

Κατά το 2018 θα υλοποιηθεί το πρόγραμμα “EU Green Gateway to Japan”. Απευθύνεται σε εταιρεία με έδρα ένα από τα κράτη – μέλη της Ε.Ε. στην Ιαπωνία και στοχεύει στην προώθηση των προϊόντων και υπηρεσιών τους στην ιαπωνική αγορά. Είναι τριετούς διαρκείας (2007-2009) και επικεντρώνεται στην διοργάνωση επιχειρηματικών αποστολών στο πλαίσιο διεθνών εκθέσεων που διοργανώνονται στην Ιαπωνία. Σε κάθε αποστολή συμμετέχουν κατά μέσο όρο 40 εταιρείες. Οι υποψήφιες εταιρείες πρέπει να πληρούν σειρά κριτηρίων, όπως να υφίστανται επί τουλάχιστον πενταετία και να μπορούν να επιδείξουν οικονομικά αποτελέσματα επί τριετία, να έχουν έδρα εντός της Ε.Ε., να έχουν εξωστρεφή δράση, να διαθέτουν στρατηγική επέκτασης στο εξωτερικό, κ.λ.π. Περισσότερες πληροφορίες διατίθενται στην διεύθυνση <https://www.eu-gateway.eu/content/japan-0>

Δίνει έμφαση στις «πράσινες» τεχνολογίες, δηλαδή σε αυτές που βασίζονται σε τεχνολογία φιλική προς το περιβάλλον αλλά στην πράξη δέχεται εταιρείες που δραστηριοποιούνται στους τομείς που έχουν επιλεγεί. Αυτοί είναι οι εξής:

* Κατασκευές – τεχνικά έργα
* Περιβάλλον και διαχείριση υδάτων
* Ιατρική περίθαλψη
* Πράσινη ενέργεια (ανανεώσιμες πηγές)

Παρέχονται υπηρεσίες εξασφάλισης εκθεσιακού χώρου, κατασκευής περιπτέρου καθώς και μετάφρασης/διερμηνείας. Ορισμένες δαπάνες που αφορούν δαπάνες μάρκετινγκ ή οργάνωσης καλύπτονται κατά 100%, ενώ εν μέρει καλύπτονται οι δαπάνες ξενοδοχείου, όχι όμως τα αεροπορικά εισιτήρια.

Κατά το 2018 προβλέπεται η υλοποίηση των εξής επιχειρηματικών αποστολών:

|  |  |  |
| --- | --- | --- |
| **Tίτλος** | **Ημερομηνίες αποστολής** | **Προθεσμία αίτησης** |
| Περιβάλλον και τεχνολογίες υδάτων | 21-25 Μαίου 2018 | 2 Φεβρουαρίου 2018 |
| Τεχνολογίες πράσινης ενέργειας | 18-22 Ιουνίου 2018 | 2 Μαρτίου 2018 |
| Κατασκευές και τεχνολογίες δόμησης | 19-23 Νοεμβρίου 2018 | 27 Ιουλίου 2018 |

 Ο Προϊστάμενος

Διονύσης Πρωτοπαπάς

Σύμβουλος Α’ Ο.Ε.Υ.